**Заявка**

**на участие в II туре олимпиады школьников**

**по истории и культуре Башкортостана**

|  |  |
| --- | --- |
| Ф.И.О. участника (полностью) | Янышева Алсу Раилевна |
| Класс | 9 |
| Тема научного проекта | «Взгляд в будущие из глубины веков» |
| Почтовый адрес, индекс участника | 452059, РБ Миякинский район, д. Култай-Каран, ул. Матросова, 29 |
| Ф.И.О. научного руководителя (полностью) | Тихонова Раушания  Салаватовна |
| e-mail научного руководителя | raushaniiat@mail.ru |
| |  |  | | --- | --- | | Контактный телефон научного  руководителя |  | |  |  | |  |  | | Сот. 89371510447  Дом. 83474323560 |
| Наименование ОУ (полное и сокращенное название согласно Уставу ОУ | Муниципальное общеобразовательное бюджетное учреждение средняя общеобразовательная школа с.Дёмский Бижбулякского района РБ  (МОБУ СОШ с.Дёмский) |
| Телефон руководителя ОУ | 8(347)4323559 |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

Башҡортостан Республикаһы Мәғәриф министрлығы

Бишбүләк районы Дим урта дөйөм белем биреү мәктәбе

***Тарих төпкөлөнән киләсәккә ҡараш***

Башҡортостан мәҙәниәте буйынса

ғилми- тикшереү эше

Башҡарҙы: 9- сы класс уҡыусыһы

Янышева Алсу

Ғилми етәксеһе: башҡорт теле һәм

әҙәбиәте уҡытыусыһы

Тихонова Раушания Салауат ҡыҙы

Дим – 2017

**Йөкмәткеһе.**

I.Инеш..............................................................................................................3-4

II. Ҡолтай-Ҡаран ауылы исеме тарихы:

1. Ауыл исеме менән бәйле тарихи мәғлүмәттәр.................................5-6

2. Ҡолтай-Ҡаран ауылы барлыҡҡа килеүенә һәм тарихи урындарға бәйле легендалар...................................................................................................7

III. Ҡолтай-Ҡаран топонимының һәм ауыл тирәһендәге микротопонимдарҙың лексик-семантик төркөмсәләре һәм морфематик төҙөлөшө.

1. Ҡолтай-Ҡаран топонимы һәм ауыл тирәһендәге микротопонимдарҙың лексик-семантик төркөмсәләре...............................8

2.Микротопонимдарҙың төҙөлөшө.....................................................9

IV. Йомғаҡлау..............................................................................................10

V. Ҡулланылған әҙәбиәт…………………………………………………11

VI. Ҡушымта ………………………………………………………12-14

**Инеш**

Был ғилми-тикшеренеү эше Миәкә районындағы Шағали Шаҡмандың Тәңбирҙе исемле ейәненең нәҫеле менән бәйле Ҡолтай-Ҡаран ауылы атамаһын өйрәнеүе арналған. Илде, телде, тарихты белеү өсөн ер-һыу атамаларының барыһын да – боронғаларын да, һуңғыраҡ осорҙа барлыҡҡа килгәндәрен дә бик ентекләп йыйыу кәрәк. Быны бары тик белгестәр генә эшләп бөтөрә алмай, беҙҙең ярҙамыбыҙ кәрәк. Башҡортостан буйынса һәр ауылдан уҡыусы үҙ ауылы тирәһендәге ер-һыу атамаларын яҙып ҡуйһа, тикшенереү үткәрһә, тиҙ арала бик ҙур ғилми байлыҡ тупланыр ине. Был эшебеҙ – фән, тарих һәм киләсәк быуындыр өсөн кәрәкле булған йыйынтыҡты беҙҙең өлөшөбөҙ.

Ер-һыуыбыҙҙың, тау-таштарҙың, йылға-күлдәрҙең, шишмә-инештәрҙең, ауыл-ҡалаларҙың халыҡ теле, халыҡ хәтере өсөн ынйы бәрәбәрендәге үҙ исеме, үҙ атамаһы бар. Уларҙа тәбиғәттең төрлө үҙенсәлектәре, халыҡ тормошо, халыҡ тарихы эҙмә-эҙлекле сағылыш тапҡан. Шул уҡ ваҡытта һәр бер атама – тел берәмәге, тел ҡомартҡыһы. Ул берәмек йыш ҡына үҙаллы тел күренеше булараҡ та, йәғни айырым-айырым да өйрәнелә, уның барлыҡҡа килеүе, ҡайһы телгә барып тоташыуы, һүҙ төҙөлөшө, ниһайәт, дөрөҫ яҙылыуы күҙлегенән төрлөсә тикшеренеү үткәрелә.

Башҡортостан тәбиғәте менән танышырға тип килгән кешеләргә беҙ тәбиғәт ҡомартҡыларын күрһәтеп, уларҙың быуаттар төпкөлөнән килгән тарихи исемдәрен әйтеп бирә белмәһәк, легендаһын һөйләмәһәк, тарихыбыҙҙы күрәләтә юҡҡа сығарыу була. Шуға ла Башҡортостандың бер мөйөшө булған Ҡолтай-Ҡаран ауылының ер-һыу атамаларын өйрәнеү актуаль проблеманың өлөшө, тип уйлайбыҙ.

**Тикшереү объекты:** тарихи хәтерҙе һаҡлап алып ҡалған топонимия.

**Тикшереү предметы:** халыҡ тарихы тураһында серҙәр һаҡланған Ҡолтай-Ҡаран географик атамаһы һәм уның тирәһендәге микротопонимдар.

**Эштең актуаллеге:** топонимияның тел һәм халыҡ тарихы өсөн ҡиммәтле сығанаҡ булыуын күҙ уңында тотоп Ҡолтай-Ҡаран ауылында йәшәүсе халыҡтың Шағали Шаҡман исеме менән бәйлелеге билдәләнде

**Эшебеҙҙең маҡсаты:**

1. Ғалимдарҙың шәжәрәгә арналған мәҡәләләрен тикшереп, аҡһаҡалдар менән әңгәмә үткәреп Ҡолтай-Ҡаран ауылының тарихын тикшереү.

2. Ҡолтай-Ҡаран ауылы халҡының Тамьян ырыуына ҡарай тигән фараздың дөрөҫлөгөн-тугеллеген иҫбатлау.

**Эштең бурыстары**:

1.Ҡолтай-Ҡаран топонимының ил тарихы, халыҡ тарихы менән бәйле булыуын күрһәтеү.

2. Ҡолтай-Ҡаран ауылына ҡағылышлы легендаларын асыҡлау.

3. Ҡолтай-Ҡаран ойконимының һәм уның тирәһендәге микротопонимдарҙың лексик-семантик төркөмсәләрен билдәләү, морфематик төҙөлөшөн һәм яһалыштарын тикшереү.

Тикшеренеү барышында тарихи метод, сағыштырма-тарихи метод, интервью, күҙәтеү методтары ҡулланылды.

**Эштен структураһы:** тикшеренеү эше ике бүлектән, ҡулланылған әҙәбиәттән тора.

**II бүлек. Ҡолтай-Ҡаран ауылы исеме тарихы**

**1. Ауыл исеме менән бәйле тарихи мәғлүмәттәр.**

Беҙҙең Ҡолтай-Ҡаран ауылы Дим йылғаһының үрге ағымында, бер яғынан яланғас һөҙәк тауҙар, икенсе яҡлап күпереп ятҡан туғайҙар, саф һыулы күлдәр, ҡуйы әрәмәлектәр һуҙылған хозур бер ерҙә урынлашҡан.

Ауылда башлыса Тамьян ырыуы кешеләре йәшәй. Улар Шағали Шаҡмандың Тәңбирҙе исемле ейәненең нәҫеленән. Шағали Шаҡмандың был ауылда ун дүртенсе, ун бишенсе, ун алтынсы, ун етенсе быуын балалары йәшәп ята.

Тамьян ырыуы, тарихи мәғлүмәттәргә ҡарағанда, XIV-XVII быуатҡа тиклем Башҡортостандың көнсығыш өлөшөндә, (хәҙерге Силәбе, Свердловск өлкәһә) үҙҙәренең аҫаба ерҙәрендә көн иткән.

XVIII быуаттың беренсе яртыһында, ни сәбәптәндер Тамьяндар үҙ ерҙәрен ҡалдырып күсеп китәләр. Бер өлөшө хәҙерге Әбйәлил. Белорет районы ерҙәрендә төпләнеп ҡала. Бер өлөшө Урал тауҙарын аша сығып хәҙерге Көйөргәҙе, Мәләүез ерҙәрендә төпләнәләр. Бер аҙҙары Дим йылғаһы буйҙарына барып сығалар.

Дим йылғаһы буйҙары мең ырыуының аҫаба ерҙәре була.

Тамьяндарҙы бында бик шатланып ҡаршы алмайҙар. 1762 йылдың 1 майында ер биреү турында договор төҙөүгә ҡарамаҫтан, уларға етәрлек күләмдә ер бирмәйҙәр.

Тамьяндар башта Дим йылғаның уң яғында ятҡан Оло күл буйында урынлашалар. Ҡатын-ҡыҙҙарҙың сәс үргестәренә йәшереп алып килгән алтын-көмөштәрен, аҫыл таштарын түләп өҫтәмә ер һатып алалар.

Ауыл тәүге мәлдә Ерекле күл – Тамьян тип атала. Ауылдан көнсығыш яҡтараҡ, Сирәш йылғаһы буйында Сирәш Тамьян тигән ауыл була. Сирәш Тамьян ауылында ла Тамьян ырыуы кешеләре йәшәй. Күрәһең улар алдараҡ күсеп килгәндәрҙер.

Ерекле күл ауылы яйлап үҫә. Ә ер мәсьәләһе һаман хәл ителмәй. Оло бабайҙарҙың (Янышев Мөҙәрис) һөйләүе буйынса 1812 йылғы Ватан һуғышы тамамланғас, ауылдың өс уҡымышлы кешеһе, кемдәр икәне билдәһеҙ, Ҡазанға батша наместнигына ер һорап баралар. Тамьян ырыуына ер аҫабаға бирелгән була. Тик илселәр буш ҡул менән ҡайталар. Улар үҙҙәренең Шағали Шаҡман нәҫеленән булыуҙарын иҫбат итә алмайҙар. Ырыуҙың шәжәрәһе кәрәк була.

1812 йылда яҙылған Тамьян ырыуы шәжәрәһендә Ерекле күл кешеләренең исемдәре булмай. Ул шәжәрә улар күсеп киткәс яҙыла. 1860 йылдар тирәһендә Верхеуральский өйәҙе яғына илселәр ебәрелә. Тик ырыу шәжәрәһен төп нөсхәһен таба алмайҙар. Шәжәрә, ҡаҙаҡ ханына кейәүгә бирелгән ҡыҙҙың бирнәһе менән киткән була. Ул ҡыҙҙың атаһы уҡымышлы кеше булараҡ, шәжәрәне яҙып барған була. Шәжәрә иләнгән, аҡланған ете бәрән тиреһенә яҙылған була. 1895-1896 йылдарҙа ул шәжәрәнең күсермәһен яҙып алып ҡайталар. Тик шәжәрәне ҡуллана алмайҙар. Рәсәйҙә төрлө реформалар башлана, шул иҫәптән ер реформаһы башлана.

1917 йылда Ҡолтай-Ҡаран ауылында 71 йорт була, 403 кеше йәшәй. Ауыл халҡының 460 десятина ере, 155 аты була. Ауылда мәсет, һыу тегермәне була.

1928 йылдың яҙында ауылдың аҙ ерле 18 кешеһе “комбед” ойоштора. 1931 йылда ауылда беренсе колхоз ойошторола һәм уға “Исәнчурин” тигән исем бирәләр. 1937 йылда Исәнчурин “халыҡ дошманы “ тип ҡулға алынғас, колхозға “Таштуғай” исеме бирелә. Колхоздың беренсе председателе итеп Хәйретдинов Сәлих һайлана.

Йылдар уҙыу менән ауылда ла үҙгәрештәр булып тора. 2009 йылда ауылда колхоз бөтөнләй тарҡала. Ауыл халҡының һәр ҡайһыһы үҙенсә аҡса табырға мәжбүр була. Ҡайһы берәүҙәре йыраҡ себер яҡтарында, ҡайһылары Мәхийәнов Рәмистең крәҫтиән хужалығында, кемдер үҙҙәренең хужалығында күпләп мал аҫырай, умарта тота.

Ауыл халҡы балаларына бәләкәйҙән үк, тыуған еренә, ата-бабалары тарихына ҡарата һөйөү хисе һеңдергән. Эш һөйөүсәнлек, ғәжәп киң күңеллелек, кешеләргә тик яҡшылыҡ эшләү, дуҫтарҙың туғандарҙың ҡәҙерен белеү, ололарҙы ололау, ихтирамлыҡ, итәғәтлек билдәләре хас минең ата-бабаларыма, инәй-өләсәйҙәремә.

**2. Ҡолтай-Ҡаран ауылы барлыҡҡа килеүенә һәм тарихи урындарға бәйле легендалар.**

XIX быуат башында Ерекле күл – Тамьян ауылы кешеләренә күпмелер ер бүлеп бирелә. Ауыл кешеләренең бер өлөшө, аҫаба башҡорт Ҡолтай Сафаровтың элекке йәйләүе ерҙәренә күсеп ултырып, Ҡолтай-Ҡаран ауылына нигеҙ һала. Был яҡынса 1895-1900 йылдарҙа була.

Ауылға исемде ауыл янынан аҡҡан шишмә бирә. Элек был шишмә буйында Ҡолтай Сафаров тигән кешенең йәйләүе булған. Шишмәне “Ҡолтай” шишмәһе тип йөрөткәндәр. Шулай уҡ “Ҡаран” тип тә атағандар. Ҡолтай (Ҡараны) шишмәһе. Шулай итеп ауылдың исеме “Ҡолтай-Ҡаран” булып киткән. Баштараҡ уны “Үрге Тамьян” тип тә, “Ҡолтай Тамьян” тип тә йөрөткәндәр.

**Алпамыша ташы.**

Ҡолтай-Ҡаран уылынан алыҫ тугел бер йырын бар. Ул ауылдан сыҡҡан юлды киҫеп үтеп, туғайға тиклем һуҙылған. Йәй кҡнҡ унан һыу аға. Көҙгә табан ҡорой. Ауыл халҡы был йырынды, бер ниндәй ташы булмаһа ла, Ташлы соҡор тип йөрөтә.

Элегерәк юлдың аҫҡы яғында, йырын буйында, бер ҙур таш ятҡан. Унда бармаҡ эҙҙәренә оҡшаған соҡорҙар булған. Халыҡ уларҙы Алпамышаныңбармаҡ эҙҙәре тип һанаған. Шуға ла ташты Алпамыша ташы тип йөрөткәндәр. Дейеүҙәр менән һуғышҡанда, Алпамыша ул ташты Дим арьяғынан, тауҙан алып ырғытҡан, имеш. Уҙған быуаттың 60-70-се йылдарында, ер һөргәндә ҡамасаулай тип, был ташты ике-өс трактор ярҙамында юлдың өҫкө яғына сығарып ташлайҙар. Һуңға табан ауылдың ҡайһы бер кешеләре, уны ватҡыслап, йорт нигеҙенә алып бөтәләр.

Ололарҙын һөйләүе буйынса, борон йырындың аҫҡы яғында эреле-ваҡлы таштар бик күп булған. Ауыл халҡы уларҙы бер аҙҙан йорт-ҡура ҡорғанда ҡулланған. Ҡайһы бер таштар ер һөргәндә күмелеп ҡалған.

Йәнә шуны ла асыҡланым. Әүәлге заманда был урында зыярат булған. Ә таштар – ҡәбер таштары. Ауыл халҡы был турала белмәгән.

**III бүлек. Ҡолтай-Ҡаран топонимының һәм ауыл тирәһендәге микротопонимдарҙың лексик-семантик төркөмсәләре һәм морфематик төҙөлөшө.**

**Ҡолтай-Ҡаран топонимы һәм ауыл тирәһендәге микротопонимдарҙың лексик-семантик төркөмсәләре.**

Башҡа ауылдар кеүек үк, Ҡолтай-Ҡаран ауылы атамаһы уға нигеҙ һалыусы кеше менән ҡушылған. Хужалыҡ төрө, күрше ырыуҙары йоғонтоһо, халыҡтың ғөрөф-ғәҙәте, төрлө шарттар тәьҫире булған ауылға. Әйтәйек, башҡорт өй тәҙрәһен көндөң сығышына ҡаратыр булып йылға ярҙарына, шулай уҡ ҡалҡыу урындарға өй һалған.

Ҡолтай-Ҡаран ауылы эргәһендә микротопонимдар ҙа (бер ауыл кешеләренә генә билдәле булған атамалар) үрҙәге үҙенсәлектәргә бәйле.

Был топонимдарҙың нигеҙе лексик-семантик яҡтан бер нисә төркөсәгә бүленә:

**1. Этнонимдар**. Халыҡтың тарихы, этник процестар менән бәйле атамалар: Ар зыяраты, Марья баҡсаһы.

**2. Антропонимдар**. Кеше исемедәрен һәм ҡушаматтарын нигеҙ итеп алған атамалар: Ғирфан кисеүе, Хәйби ҡулы, Ҡотлояр соҡоро, Ҡолтай урманы, Мулла урманы, Мулла туғайы, Ирек ятыуы, Яҡшәмбәт кисеүе, Байназар туғайы, Шәмсетдин күле, Шәмсетдин тауы, Хажый ҡыуағы, Көрмөт күле.

**3. Урындың тәбиғи үҙенсәлектәрен билдәләүсе атамалар:**

**а) үҫемлектәр доньяһы**: Күрәнлек, Сейәлек, Яңғыҙ ҡайын, Өс ҡайын, Тал ҡыуаҡ, Уҫаҡлыкүл, Ҡарама кисеүе.

**б) хайуандар донъяһы:** Оло ҡош ояһы, Йылан тауы, Ҡарсыға урманы.

в)**һыу, тупраҡ үҙенсәлектәре**: Дирәнуй, Ҡара яр, Шарлығул, Аҡма, Ҡоро Шарлығул, Әстүбә, Ҡарлытау.

**г) Обьектарҙың урыны:** Ҡара тал ҡулсаты, Яңғыҙ ҡайын соҡоро.

**4) Оҡшатыу, сағыштырыу юлы менән яһалған топонимдар:** Ҡабыҡ ҡыуыш соҡоро, Йөрәк тау.

**5) Тормош-көнкүреш, хужалыҡ үҙенсәлектәрен, йолаларҙы сағылдарған топонимдар:** Ҡыҙҙар сығышы, Ситән күпер, Бүре һуҡҡан ҡулы.

**2. Микротопонимдар төҙөлөшө.**

Һүҙьяһалыш йәһәтенән ер-һыу атамаларын 2 ҙур төркөмгә бүленә: ябай һәм ҡушма исемдәр.

**Ябай атамалар** үҙҙәре 2 төркөмсәгә бүленә:

**1) тамыр һүҙҙән торған топонимдар.** Улар күбеһенсә исемдәрҙән (кеше исемдәренән, этнонимдарҙан), сифаттан, рәүештән килә.

Мәҫәлән: Көрмөт, Күрән, Яҡшәмбәт.

**2) тамыр һүҙҙәргә төрлө һүҙ яһаусы ялғауҙар ҡушылыу менән барлыҡҡа килгән атамалар**: Шарлы+ғул (Шәреле+ҡул), Сейә+лек, Уҫаҡлы+күл.

**Ҡушма атамалар** ике-өс һүҙҙән тора. Ҡушма атамалар йәнәшәлек, башҡарылыу, ярашыу юлдары менән барлыҡҡа килә.

**1) йәнәшәлек юлы менән яһалған атамалар:** Ҡара яр,Ҡабыҡ ҡыуыш, Йөрәк тау.

**2) изафет бәйләнешле** (аныҡлаусы һәм унан һуңғы аныҡлаусынан торған һүҙбәйләнеш) топонимдар: Ғирфан кисеүе, Хәйби ҡулы, Ҡотлояр соҡоро, Ҡолтай урманы, Мулла урманы, Мулла туғайы, Ирек ятыуы, Яҡшәмбәт кисеүе, Байназар туғайы, Шәмсетдин күле, Шәмсетдин тауы, Хажый ҡыуағы, Көрмөт күле.

**Йомғаҡлау**

1. Тикшеренеүҙәр барышында алдыбыҙға ҡуйылған бурыс тулыһынса үтәлде.Ҡолтай-Ҡаран атамаһы тураһында бер нисә легенда булһа ла, иҫбатлауҙа тарихи ваҡиғаларға бәйле һәм рәсми ҡағыҙҙарға теркәлгән факттар ғына нигеҙ итеп алынды.

2. Ауыл исеменең килеп сығышын өйрәнеү өсөн бик мөһим сығанаҡтарҙың береһе “Тамьян ырыуы шәжәрәһе” булды; ул Шағали Шаҡмандың ейәне Тәңбирҙе исеменән алынғанлығы асыҡланды.

3. Ҡолтай-Ҡаран һәм был ауыл эргәһендәге микротопонимдарҙы тикшеренеү шуны күрһәтә:бындағы ер-һыу атамаларының тамырҙары мең йыллыҡтар төпкөлөнә барып тоташа:

1) был микротопонимдар – Р.Шәкүр әйткәнсә, “региондың геграфик үҙенсәлектәре, унда йәшәүсе халыҡ һәм уның теле, тарихы, рухи һәм матди культураһы, - элекке заманда йәшәгән йәшәгән йә һуңыраҡ дәүерҙәрҙә күсеп килгән халыҡтар тураһында күп мәғлүмәттәр һаҡлаусы үҙенсәлекле бео хазиналар ҡумтаһы”;

2) микротопонимдарҙың лексик-сементик төркөмсәләре билдәләнде, морфематик төҙөлөшө һәм яһалышы тикшерелде.

Эшебеҙҙе йомғаҡлап, шуны билдәләйбеҙ: ауыл, ер-һыу атамаларын йыйыу, белеү – барыбыҙ өсөн дә бик мөһим.

Бер ауылдың исемен өйрәнеүҙән генә башланған эш бына ниндәй ниндәй сер йомғағын тағатты. Уларҙы ентекләп өйрәнеү халҡыбыҙҙың тарихын өйрәнеүгә бик күп мөһим яңылыҡтар өҫтәйәсәк.

**Ҡулланылған әҙәбиәт**

1. Асфандияров А.З. Из истории сел и деревень Башкортостана. – Уфа, 1994, с.49

2. Бураҡаев И.Д., Бураҡаева М.С., Юлмөхәмәтов М.Б. Башҡорт мәҙәниәте (Тормош һабаҡтары) 6 класс өсөн дәреслек. – Өфө, 2005, 4-38-се бит.

3. Янғужин Р.З. Башҡорт ҡәбиләләре тарихынан. Өфө, 1995, 67-се бит.

4.Әсәҙуллина Н.И. Шәжәрә байрамдарын ойоштороусыларға кәңәштәр. Эшлекле династия, 2007

5. Әсфәндийәров Ә.З. Олатайҙарҙың бар тарихы. – Өфө, 2005, 71-72-се бит.

6. Интернет мәғлүмәттәре.

**Ҡушымта**



Ауылым урамдары

